2017. gada Noteikumi Nr.

Rīgā (prot. Nr.   .§)

**Grozījumi Ministru kabineta 2012.gada 13.marta noteikumos Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”**

Izdoti saskaņā ar Pārtikas aprites uzraudzības likuma 19.panta 3.1 daļu

Izdarīt Ministru kabineta 2012.gada 13.marta noteikumos Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” (Latvijas Vēstnesis, 2012, 43.nr.; 2013, 246.nr.; 2015, 155.nr.; 2016, 26.nr.) šādus grozījumus:

1. Izteikt 2.2 punktu šādā redakcijā:

„2.2 Šo noteikumu 2.1 punktā minētie ierobežojumi par pārtikas produktiem pievienotajiem aromatizētājiem un pārtikas piedevām neattiecas uz pārtikas produktiem, kas iekļauti ēdienkartē uztura (diētas) korekcijai atsevišķām patērētāju grupām saskaņā ar ārstniecības personas rakstiskiem norādījumiem.”

2. Izteikt 4.12. apakšpunktu šādā redakcijā:

„4.12. žāvētus augļus, ogas, dārzeņus, sukādes, kā arī no tiem gatavotus produktus bez pievienotā cukura, sāls un daļēji hidrogenētiem augu taukiem;”

3. Papildināt 4.17.3.apakšpunktu aiz vārda „glikozes” ar vārdu „sīrupa”.

4. Izteikt 4.1 7.5.apakšpunktu šādā redakcijā:

„4.1 7.5. kas pagatavoti, izmantojot grauzdētu, maltu, kā arī šķīstošo kafiju vai sausu vai pastas veida cigoriņu ekstraktu;”

5. Papildināt noteikumus ar 4.1 7.7.apakšpunktu šādā redakcijā:

„4.17.7. kas pagatavoti no upenēm, jāņogām, smiltsērkšķu ogām, cidonijām, dzērvenēm, aronijām, rabarberiem, avenēm, zemenēm, plūmēm, ķiršiem, mellenēm, citroniem, laimiem un granātāboliem, kuros ir ne mazāk kā 18% augļu sulas un kuros kopējais ogļhidrātu daudzums nepārsniedz 15 g uz 100 ml produkta, bez glikozes sīrupa, glikozes – fruktozes un fruktozes - glikozes sīrupa;”

6. Papildināt noteikumus ar 4.1 12., 4.1 13. un 4.1 14.apakšpunktu šādā redakcijā:

„4.112. medu;

4.113. izglītības iestādē no zivs filejas vai liesas gaļas pagatavotus produktus, kas satur ne vairāk kā 1,25 g sāls uz 100 g produkta;

4.114. piena saldējumu ar augļiem un ogām, kas iegūts tikai no piena vai piena produktiem, kam ražošanas procesā var būt pievienotas citas nepieciešamās sastāvdaļas (izņemot glikozes sīrupu, glikozes – fruktozes un fruktozes - glikozes sīrupu), ja tās daļēji vai pilnībā neaizvieto kādu no piena sastāvdaļām un satur ne vairāk kā 5 % piena tauku un ne vairāk kā 15% pievienota cukura uz 100 g vai 100 ml produkta.”

7. Papildināt noteikumus ar 4.2 punktu šādā redakcijā:

„4.2 Šo noteikumu 4.17.4., 4.17.5. un 4.17.6. apakšpunktā minētos dzērienus drīkst pagatavot, izmantojot pienu, dehidrētu pienu, medu vai garšvielas, piemēram, kanēli, kā arī cukuru ne vairāk kā 2,5 g uz 100 ml produkta. Dzērienos, kas tiek pagatavoti izmantojot kakao maisījumu kopā ar cukuru, dehidrētu pienu, garšvielām, pievienotā cukura daudzums nepārsniedz 5 g uz 100 ml produkta.”

8. Izteikt 8.punktu šādā redakcijā:

„Šo noteikumu 2.1 punktā minētais izņēmums attiecībā uz vanilīnu un sēra dioksīdu – sulfītiem ir spēkā līdz 2018. gada 1. janvārim”.

9. Aizstāt 1.pielikuma 9.8.apakšpunktā vārdus „kofeīns un aminoskābes” ar vārdiem „kofeīns vai aminoskābes, vai abi”.

10. Izteikt 1.pielikuma 11.punktu šādā redakcijā:

„11. Šā pielikuma 9.4. un 9.5.apakšpunktā minētos pārtikas produktus uzturā iekļauj ne biežāk kā vienu reizi nedēļā un 10.punktā minētos pārtikas produktus uzturā iekļauj ne biežāk kā divas reizes nedēļā.”

11. Izteikt 1.pielikuma 14.punktu šādā redakcijā:

„14.Izglītības iestādēs, kas īsteno pirmsskolas izglītības programmas līdz 12 stundām dienā, gatavajam ēdienam pievienotā sāls daudzums nepārsniedz 0,4 g uz 100 g produkta un kopējā pievienotā sāls daudzums ēdienā nepārsniedz 2 g dienā. Izglītības iestādēs, kas īsteno pirmsskolas izglītības programmas 24 stundas dienā, gatavajam ēdienam pievienotā sāls daudzums nepārsniedz 0,4 g uz 100 g produkta un kopējā pievienotā sāls daudzums ēdienā nepārsniedz 3 g dienā.”

12. Aizstāt 2.pielikuma 10.8.apakšpunktā vārdus „kofeīns un aminoskābes” ar vārdiem „kofeīns vai aminoskābes, vai abi”.

13. Izteikt 2.pielikuma 12.punktu šādā redakcijā:

„12. Šā pielikuma 10.4. un 10.5. apakšpunktā minētos pārtikas produktus uzturā iekļauj ne biežāk kā vienu reizi nedēļā un 11.punktā minētos pārtikas produktus uzturā iekļauj ne biežāk kā divas reizes nedēļā.”

14. Izteikt 2.pielikuma 15.punkta trešo teikumu šādā redakcijā:

„Kopējā pievienotā sāls daudzums ēdienā internātskolās nepārsniedz 5 g dienā.”

15. Izteikt 2.pielikuma 17.1 punktu šādā redakcijā:

„17.1 Profesionālās izglītības iestādēs, kuras īsteno profesionālās pamata un vidējās izglītības programmas, arodizglītības programmas un tālākizglītības programmas, lai sagatavotu pārtikas produktu ražošanas nozares speciālistus, tostarp sabiedriskās ēdināšanas pakalpojumu nozares speciālistus, praktisko darbu un prakses laikā sagatavotos pārtikas produktus, kas neatbilst šo noteikumu prasībām, ir atļauts izplatīt patērētājiem, kas nav attiecīgās izglītības iestādes izglītojamie, nodalot tos atsevišķā apkalpošanas plūsmā laikā vai telpā.”

16. Aizstāt 3.pielikuma 11.8.apakšpunktā vārdus „kofeīns un aminoskābes” ar vārdiem „kofeīns vai aminoskābes, vai abi”.

17. Izteikt 3.pielikuma 13.punktu šādā redakcijā:

„13. Šā pielikuma 11.4. un 11.5.apakšpunktā minētos pārtikas produktus ilgstošas sociālās aprūpes un sociālās rehabilitācijas institūciju klientu un ārstniecības iestāžu pacientu līdz 18 gadu vecumam uzturā iekļauj ne biežāk kā vienu reizi nedēļā. Šā pielikuma 12.punktā minētos pārtikas produktus ilgstošas sociālās aprūpes un sociālās rehabilitācijas institūciju klientu un ārstniecības iestāžu pacientu līdz 18 gadu vecumam uzturā iekļauj ne biežāk kā divas reizes nedēļā.”

18. Aizstāt 3.pielikuma 14.punktā vārdus „kopējais sāls daudzums” ar vārdiem „kopējā pievienotā sāls daudzums ēdienā”.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretārs Kārlis Ketners